**FK Inter Bratislava** je futbalový klub z Bratislavy, ktorý v súčasnosti hráva v 3. slovenskej futbalovej lige. Bol založený v roku 1940 ako **ŠK Apollo Bratislava**. Je to významný slovenský futbalový klub s bohatou tradíciou, ktorý na prelome milénií získal dva tituly majstra Slovenska spolu s double v slovenskom pohári. V roku 2009 vyhral druhú najvyššiu súťaž; mal hrať najvyššiu, ale licenciu odpredal klubu FK Senica. Nový majiteľ zo Senice si ponechal licenciu na najvyššiu súťaž v seniorskej a dorasteneckej kategórii a delegoval riadenie zvyšku klubu - mládežnícke kategórie - na bývalý INTER FAN-CLUB, ktorý sa pretransformoval na plnohodnotné občianske združenie INTER BRATISLAVA, o.z. Občianske združenie autonómne zastrešovalo chod futbalového a futsalového klubu do roku 2014, kedy delegovalo práva na riadenie na FK Inter Bratislava, a.s. V sezóne 2016/2017 postúpil do 2. slovenskej futbalovej ligy.

Názvy klubu
-----------

* 1940 - ŠK Apollo Bratislava
* 1949 - Sokol Apollo Bratislava
* 1952 - DŠO Iskra Slovnaft Bratislava
* 1962 - TJ Slovnaft Bratislava (prebratie družstiev z ČH Bratislava)
* 1965 - TJ Internacionál Slovnaft Bratislava
* 1986 - TJ Internacionál Slovnaft ZŤS Bratislava-Petržalka (po zlúčení TJ Internacionál a ZŤS Petržalka)Bývalý štadión Interu (Pasienky)
* 1990 - TJ Inter Slovnaft Bratislava
* 1992 - AŠK Inter Slovnaft Bratislava
* 2004 - FK Inter Bratislava, a.s.
* 2009 - Inter Bratislava, o.z.
* 2014 - FK Inter Bratislava

História oddielu
----------------

Za futbalovým klubom stála firma Apollo, neskôr Slovnaft. Inter patril medzi silné futbalové oddiely už v bývalom Česko-Slovensku a patril k špičke aj v slovenskej lige. V bývalej federálnej lige bol účastníkom od roku 1962 (predtým ČH)s prerušením v ročníkoch 1972/1973 a 1986/1987; t. j. 36 ročníkov. Bilancia: 1058 zápasov (429 - 259 - 370), skóre 1543:1323, 1117 bodov. 

Na Majstrovstvách Európy 1976 v Juhoslávii hral vo víťaznom mužstve Česko-Slovenska aj hráč Interu Ladislav Jurkemik.

Na Majstrovstvách Európy 1980 v Taliansku hrali v bronzovom mužstve Česko-Slovenska aj hráči Interu Ladislav Jurkemik a Jozef Barmoš.

Na Majstrovstvách sveta 1982 v Španielsku hrali v mužstve Česko-Slovenska aj hráči Interu Ladislav Jurkemik a Jozef Barmoš.

V rokoch 2000 a 2001 sa Interu podarilo získať titul majstra Slovenskej republiky a zároveň aj Slovenský pohár.

Seniorské družstvo Interu bolo po odpredaní licencie v roku 2009 do FK Senica obnovené roku 2010 pod názvom FK Inter Bratislava, o.z. 

V sezóne 2013/2014 vyhral Inter Majstrovstvá regiónu Bratislava s náskokom 5 bodov pred druhým FC Rohožník a postúpil do 3. ligy. 

V sezóne 2016/2017 vyhral Inter III. ligu Bratislava o bod pred druhým FC Rohožník a postúpil do II. ligy.

Športové úspechy
----------------

* 2000, 2001 - slovenský futbalový majster
* 1984, 1988, 1990, 1995, 2000, 2001 - víťaz Slovenského pohára
* 1969 - víťaz SEP
* 1962, 1963 - víťaz Rappanovho pohára (Pohár Intertoto UEFA)
* 1965, 1967, 1976, 1977 - víťaz skupín Interpohára

Slávni hráči
------------

* Jaroslav Červeňan
* Peter Babnič
* Jozef Barmoš
* Titus Buberník
* Miroslav Hýll
* Ladislav Jurkemik
* Ladislav Kačáni
* Roman Kratochvíl
* Jozef Levický
* Ľubomír Luhový
* Stanislav Moravec
* Szilárd Németh
* Ladislav Petráš
* Adolf Scherer
* Juraj Szikora
* Jozef Šajánek
* Jiří Tichý
* Vladimír Weiss
* Štefan Kollár
* Peter Petráš

Iné projekty
------------

Commons
* Spolupracuj na Commons Commons ponúka multimediálne súbory na tému **FK Inter Bratislava**

Externé odkazy
--------------

* oficiálna stránka klubu